id en id id en en en en en ar en ms nl ms hbs_lat az id ms id id id eo id su ms id es id id id sq id id id id nds tr en id en en en en sv en sv id id en sv id tl tl en tr id en de ms id id id id ms ms de id tr pl en sl en en en en en en id de en en en ar ast en ms
pemuzik bambu, Mesang-mesang kadi dan perkataan ngelanji - abdnaddin
Ingin Berkisah Dengan Cara Sendiri
Home Unlabelled pemuzik bambu, Mesang-mesang kadi dan perkataan ngelanji
✔ abd naddin Diterbitkan 9:15 PTG
Saya terpegun dan terkagum-kagum sampai sekarang ketika melihat kehebatan sebuah kumpulan muzik bambu dari Tenghilan yang mampu memainkan pelbagai jenis lagu menggunakan muzik bambu. Kumpulan yang membuat persembahan sempena pelancaran Pelan Pelancongan Tuaran di Rasa Ria Ria baru-baru ini, begitu hebat sekali memainkan lagu Melayu, lagu Dusunkadazan, lagu Cina dan lagu Bajau.
Antara lagu yangdimainkan oleh kumpulan itu ialah lagu Mesang-mesang kadi, sebuah lagu yang saya tidak ingat siapa penciptanya tetapi saya suka mendengarnya.
mesang rebung nya' teku turi
(miang-miang keladi, miang rebung, tidur tak boleh).
ian nu nasip diri, terua' ta diri
Apalah nasib diri, yang menimpa diri
Endo ta’rumah, endo ta' ruma' ngelanji, bilau ngelanji
isteri di rumah, isteri dirumah asyik bergaya
lingau-lingau nu te yu mapi...
Ketika mereka memainkan lagu ini, saya meminta saudara Sabli Nasi untuk menuliskan senikata lagu ini. Ketika cuba menterjemahkannya ke bahasa Melayu, saya tersangkut ketika cuba menterjemahkan ngelanji ke dalam bahasa Melayu. Ngelanji membawa banyak makna, tetapi tak ada makna yang tepat untuk menterjemahkannya. Bagi penutur bahasa Bajau dan umumnya bahasa Melayu Sabah, boleh memahami makna kata ngelanji. Ada orang yang menterjemahkan ngelanji sebagai sikap seseorang yang hanya menumpukan masanya dengan bergaya, bersolek dan mencantikkan diri tanpa mempedulikan perkara lain.
Saya sempat menelefon saudara Azrone bertanyakan makna ngelanji dengan tepat. Saya mendengar dia tertawa di hujung telefon. Katanya, kalau ngelanji dihubungkan dengan lelaki, ia boleh membawa maksud seseorang yang kasanova, atau sang romeo. Tapi dalam lagu ini, ngelanji adalah sikap seseorang yang menghabiskan masa dengan bersolek dan mematut matutkan diri. (Ini istilah saya sendiri)
Lingau-lingau te yu mapi.
Kuambil pemukul, cepat-cepatlah dia ke dapur. Mapi maksudnya memasak tetapi dalam lagu ini, saya kira, lingau-lingau te yu mapi ,maksudnya cepat-cepatlah si isteri ke dapur untuk memasak.
Tetapi sebegitu kejamkah si suami? Hanya kerana isterinya asyik ngelanji, maka dia tergamak memukul isterinya. Lagu ini kerana sifatnya lagu, ia dinyanyikan untuk menghibur diri sekaligus digunakan si penciptanya untuk menyindir dan mengkritik masyarakatnya.
Sebagai lagu, mesang-mesang kadi tetaplah menghibur. Cuma nasihat saya, janganlah mesang-mesang kadi atau miang-miang keladi kerana akhirnya “nya teku turi” atau tak dapat melelapkan mata.
Artikel Berkaitan Penulis Email
Berlangganan artikel terbaru dari blog ini langsung via email
aranam 8 Januari 2009 12:48 PTG
Mesang rebung nya' teku turi...
Hanya dua bait itu masih diingati bagaimana rentak bunyinya.
abd naddin 8 Januari 2009 1:58 PTG
rentak bunyinya terasa indah sekali kalau kita lama tak mendengarnya. Selain lagu mesang-mesang kadi, banyak lagi lagu Bajau yang menarik misalnya beriu niup ku pasan...
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin